בהמשך הדו"ח חזר להנר על התעמולה הנאצית שתיארה את טרזין כ"ניסוי ציוני". בעקבות הביקור סעדו להנר ודאננט בארמון צ'רנין (Czernin) בפראג עם אייכמן; קרל הרמן פרנק, מפקד האס אס והמשטרה בפרוטקטורט; וארווין ויינמן (Weinmann), ראש ה-SD בפראג. אייכמן הכחיש שהורגים יהודים. דונאנט ביקר בטרזין שוב ב-21 באפריל 1945. הוא פרסם דו"ח המאשר את ממצאיו של רוסל ולהנר וטען כי הביקורים לא היו מבוימים. 15,500 אסירים, ניצולי צעדות המוות, הגיעו לטרזין בימיה האחרונים של המלחמה וחלו במגפת טיפוס. לאחר שהאס אס ויתרו על השליטה בגטו ב-2 במאי 1945, השתלט דונאנט על הממשל בגטו והעניק סיוע ממפקדה בפראג. אנשי הצלב האדום הצ'כוסלובקי הגיעו ב-4 במאי, אך מיקדו את מאמציהם באסירים פוליטיים במבצר הקטן, וכאשר סייעו לאסירים בגטו היהודי, זלזלו ביהודים זרים (שאינם צ'כוסלובקים).
השפעה והערכה.
לפי ההיסטוריון הצ'כי מירוסלב קרני, הדו"ח של רוסל, במיוחד התעקשותו שיהודים לא יגורשו מטרזין, הביאו להפחתת אמינותו של דו"ח ורבה-וצלר. דו"ח זה, שכתבו שני נמלטים מאושוויץ, רודולף ורבה ואלפרד וצלר, תיאר את גורלם של יהודים שגורשו מטרזין לאושוויץ ורובם נרצחו.
הצהרתו של רוסל כי יהודים לא גורשו מטרזין גרמה לצלב האדום הבינלאומי לבטל ביקור מתוכנן במחנה המשפחות טרזין, לו כבר נתן היינריך הימלר את רשותו. קרני וההיסטוריון הישראלי אוטו דב קולקה קושרים בין הדיווח לבין חיסול מחנה המשפחות ביולי, בו נרצחו 6,500 בני אדם. רוסל שלח את תצלומיו לפון תאדן, שהראה עותקים מהתצלומים במסיבת עיתונאים בניסיון להפריך דיווחים על השואה.
הדו"ח של רוסל תואר כ"סמל לכישלון הצלב האדום הבינלאומי" לתמוך ביהודים בתקופת השואה. לטענת שטיינאכר, הדו"ח "גרם לפיחות במעמדו של הארגון" בשל נאיביותו, "שותפותו ביצירת מיצג שווא בדיוני אכזרי", במיוחד משום שרוסל המשיך להגן על מסקנותיו לאחר המלחמה. רוטקירכן כותבת כי גורל אסירי הגטו "יכול להיחשב אבן בוחן לתפקידו השלילי של הצלב האדום הבינלאומי במהלך מלחמת העולם השנייה". אך המקרה של טרזין לא היה ייחודי. ביקור דומה בדראנסי בידי ז'אק דה מורסייה (Morsier) במאי 1944 הפיק דו"ח "זוהר".
יחסי כורדיסטן העיראקית–שוודיה
יחסי כורדיסטן העיראקית–שוודיה הם היחסים הדו-צדדיים שבין כורדיסטן העיראקית לבין ממלכת שוודיה. כורדיסטן העיראקית מיוצגת דרך נציגות בסטוקהולם, ולשוודיה יש משרד בארביל שמסונף לשגרירותה בעיראק.
שיתופי פעולה.
בינואר 2015, שרת החוץ השוודית מרגוט ולסטרם נפגשה עם שר החוץ הכורדי פלאח מוסטפא בכיר ודנו על סיוע הומניטרי לעקורים בכורדיסטן העיראקית. בנובמבר של אותה השנה, ולסטרם ושר ההגנה השוודי, פיטר הולטקוויסט, טסו לארביל והתחייבו לתמוך בכורדים במלחמתם עם המדינה האסלאמית.
70 חיילים שוודים נשלחו לארביל כדי לאמן את צבא כורדיסטן העיראקית. באוקטובר 2016, ראש הממשלה השוודי סטפן לוון ביקר בארביל, ונפגש עם נשיא כורדיסטן העיראקית, נצ'ירוואן בארזאני.
מסחר.
הסחר בין שתי המדינות הגיע ל-154 מיליון דולרים בשנת 2012. כ-56 חברות שוודיות פעלו בכורדיסטן העיראקית באותה השנה.
פלאק פניר
פלאק פניר היא מנה צמחונית המורכבת מפניר (סוג של גבינת קוטג') בתוך עיסה עבה עשויה מחית תרד, שנקראת פלאק בהינדי, במרטהי, בגוג'ראטית, ובשפות הודיות אחרות.
המונחים פלאק פניר וסאג' פניר משמשים לעיתים לסירוגין במסעדות בארצות הברית ובקנדה. עם זאת, סאג' פניר שונה מהפלאק פניר המסורתי בכך שהוא מכיל ירקות עליים ירוקים אחרים, בעוד פלאק פניר מכיל רק תרד. מסעדות דאבה מתמחות לעיתים קרובות בפלאק פניר.
הכנה.
תחילה, מכינים את הפלאק פניר על ידי הרתחה של התרד והפיכתו למחית. לאחר מכן מערבבים את המחית עם עגבניות ובצל מוקפצים. לאחר מכן מוסיפים למחית קוביות צלויות של פניר. מתבלים את הפלאק פניר בדרך כלל בג'ינג'ר, שום, עגבניות, גאראם מסאלה, כורכום, אבקת צ'ילי וכמון.
הגשה.
פלאק פניר מוגש חם עם תוספת כגון רוטי, נאן, פראטה, מאקי קי רוטי או אורז מבושל. אפשר להגיש גם עם בצל לצד המנה, לגישה מסורתית יותר.
בשנים האחרונות היו וריאציות פיוז'ן של פלאק פניר. ביולי 2020, בלוגרית אוכל מבנגלור פרסמה את הווריאציה שלה לפלאק פניר אידלי. המנה עוררה שיח בטוויטר ובאינסטגרם על השילוב יוצא הדופן של שתי המנות הצפון ודרום הודיות הללו. בספטמבר 2020, פיצה 4P's מווייטנאם יצרה פיצות פיוז'ן ייחודיות לכבוד יום השלום הבינלאומי. אחת הווריאציות הללו הייתה פיצת קבב צ'פלי-פלאק פניר כדי לסמל שלום בין הודו לפקיסטן.
סרגיי גאליצקי
סרגיי ניקולאיביץ' גאליצקי (ברוסית: Сергей Николаевич Галицкий; נולד ב-14 באוגוסט 1967 בלנינקאן) הוא איש עסקים רוסי, אישיות ציבורית, מייסד ובעלים משותף (עד 2018) של רשת הקמעונאות הגדולה ביותר מגניט. נשיא ובעלים של מועדון הכדורגל קרסנודאר.
נכלל ברשימת 100 אנשי העסקים העשירים ברוסיה על פי מגזין פורבס מאז 2005 עם הון מ-460 מיליון דולר (2005; מקום 64 ברשימה) ל-10.3 מיליארד דולר (2014; מקום 13 ברשימה). נכון לדצמבר 2021, על פי מגזין פורבס הונו מוערך בכ-3.5 מיליארד דולר.
בתחילת 2018 מכר גאליצקי כ-29% ממניותיו במגניט לבנק VTB תמורת 2.45 מיליארד דולר ועזב את כל התפקידים בחברה.
משה קליין (זמר)
מֹשֶה קְלַיין (לשעבר חָדָד; נולד ב-23 בספטמבר 1994) הוא זמר חרדי ישראלי.
ביוגרפיה.
אביו ממוצא תוניסאי ואמו מאוקראינה. גדל באשדוד.
קריירה מוזיקלית.
קליין החל את דרכו המוזיקלית עוד בהיותו נער כשהתמודד בתוכנית הריאלטי הקול הבא, שם החל להתפרסם. הוא הגיע לשלב הגמר של התחרות וזכה במקום השלישי.
במהלך התכנית התחתן. ולאחר כשנה אימץ את שם משפחתה של אשתו קליין בתור שם במה, כיוון שלטענתו השם "חדד" נחשב לפחות פופולרי, והוא לא יוזמן לאירועים.
קליין משמש כזמר חתונות וכזמר באירועים שונים.
ב-6 בנובמבר 2016 הוציא את הסינגל הראשון שלו - "דבר נאה ומתקבל" בלחנו של אלי קליין.
ב-18 בפברואר 2018 הוציא לאור את הסינגל - "ברכו את ה", בהפקת הצמד אלי קליין ואיצי ברי.
ב-12 ביוני 2019, שבועיים לאחר שניצל בנס כשרכבו נשרף, הוציא את הסינגל "נס" אותו כתב והלחין אלחנן אלחדד. את עטיפת הסינגל צייר הקריקטוריסט אוריאל פלד.
בחודש שבט תשע"ט (ינואר 2019) הוציא יחד עם קובי ברומר קאבר לשיר "לבחור נכון" של הזמר אמיר דדון. בהמשך אותה שנה (אוגוסט 2019) הוציאו השניים את המשאפ החרדי הראשון.
בחודש טבת ה'תש"פ (ינואר 2020) הוציא את הסינגל-קליפ הראשון שלו "שמחה שלמה". השיר זכה למיליון צפיות באתר יוטיוב. בחודש תשרי ה'תשפ"א השיר יצא בגרסת רמיקס.
בחודש טבת התשפ"א (ינואר 2021) הוציא את הסינגל-קליפ השני שלו - "שיר פשוט", בלחנו של אלחנן אלחדד. השיר זכה במקום השני במצעד המוזיקה השנתי של הרדיו "קול חי מיוזיק", במקום השלישי במצעד של רדיו "קול ברמה", ובמקום השלישי במצעד של האתר כיכר השבת.
בחודש אב תשפ"א הוציא לאור את אלבום הבכורה שלו - ניצוץ יהודי. בתשרי תשפ"ב זכה אלבומו בתואר "אלבום השנה" במצעד השנתי של האתר "כיכר השבת". בהמשך אותו חודש התקיים מופע השקה לאלבומו.
בחנוכה תשפ"ב השתתף כשופט אורח בשלב חצי הגמר של תוכנית הריאלטי "כוכב המג'יק קאס" בכיכר השבת.
החל מפברואר 2022 שופט קליין בתוכנית הריאלטי "המלחינים" בהנחייתו של מנחם טוקר, לצד החזן צבי וייס והזמר משה פלד.
מפיקו של קליין הוא האמרגן אביגדור מאיר.
דיסקוגרפיה.
חיים אישיים.
נשוי לפנינה ואב לשלושה ילדים.
את שם משפחתה של אשתו - קליין, אימץ לעצמו כשם במה ומאוחר יותר כשמו הרשמי.
סגנון קרולינה
כרם (עיר מקראית)
כרם הייתה עיר מקראית בהר יהודה. היא מוזכרת בקבוצה 9 של רשימת ערי יהודה, במסגרת תיאור נחלת שבט יהודה. הקבוצה נשמטה מנוסח המסורה ושרדה רק בתרגום השבעים, ב, אחרי . במחקר מקובל להתייחס לנוסח החסר כאל פסוק 59ג, בו נמנות הערים הבאות:
אפרתה, תקוע, עיטם, פעור, בית לחם, שרש\צבה(?), כרם, גלים, ביתר, מנחת. השם הסתום "טטם" הוא אולי שיבוש מנטופה.
זיהוי.
זיהויה של כרם מקבוצה 9 של רשימת ערי יהודה סבוך, משום שהופעתה במקרא יחידאית, ומיקומה ידוע מתוכו רק באופן כללי מאד. לפיכך, כל זיהוי יהיה בגדר השערה. מקובל היה כי כרם זהה עם העיר בית הכרם הנזכרת ב, ב, ובמקורות חיצוניים. את בית הכרם יש לזהות בין ירושלים לתקוע, והצעת הזיהוי של בית הכרם באתר "רמת רחל" מסתברת מאד. אולם, מיקומה של כרם בקבוצה 9 מקשה על ההנחה כי כרם זהה לבית הכרם ושוכנת באותו אתר (רמת רחל). חלקה השני של הרשימה בקבוצה 9 כולל בעיקר יישובים המצויים באגן נחל שורק ויובליו, ולא בסמוך לרמת רחל. לעומת זאת בתוך התחום שמגדיר החלק השני של קבוצה 9 נמצא עין-כארים, כיום עין כרם, ולכן ייתכן ששמה של כרם מקבוצה 9 השתמר במקום זה. נמצאו כאן שרידים מתקופת הברזל, כך שהאתר התקיים בתקופת קיומה המשוערת של כרם שלפנינו. למעשה, אם לא היו לפנינו הנתונים על בית הכרם (ששמה לא נשתמר בשום מקום), אין ספק שכרם הייתה מזוהה בעין-כארים, בשל שימור השם בצירוף המיקום הגאוגרפי.
השם 'כרם' הוא מסוג השמות המורים על מאפיין שמטיבו עשוי להתאים ליישובים רבים, כמו השמות 'גת' (הקרוב ל'כרם'), 'שכה', 'אפק' וכן הלאה. לפיכך בהחלט ייתכן כי בהר יהודה התקיימו שני יישובים (או יותר), שמרכיב זה היה חלק משמם, וכי עין-כארים משמרת את שמו של יישוב מקראי קדום. המועמדת הטובה ביותר להיות יישוב זה היא כרם של קבוצה 9 ברשימת ערי יהודה.